🌈 hýrime farbami … takí sme krásni … farbami dúhy 🌈
Červená, oranžová, žltá, zelená, ružová, tyrkysová, modrá fialová, zlatá …. fúúúha, kto sa v tom má vyznať?? A "vraj" je to také dôležité! Harmonizovať ich, čistiť a roztáčať. Ja už teraz viem, že nie "vraj", ale "isto"!
Sama som kedysi o nich nemala ani poňatia, ale postupne mi prichádzajú podobné zaujímavinky do života samé a ja sa učím. Skúšam a pozorujem. A len vnímavým prístupom k životu viem povedať, že to funguje. Stačí si len všímať, čo je inak. A zázraky sa dejú 🙂
Netreba byť žiaden guru, či osvietený jogin, netreba žiadne odborné štúdie a roky tréningu. Stačí mať základné info a s tým pracovať. A hlavne počúvať svoje srdce! Vnímať svoje pocity.
Kedysi som dostala darom knižku o čakrách. Veľmi som sa jej potešila, ale samu seba som prekvapila, keď som sa pri čítaní viackrát musela vrátiť späť, lebo som sa pristihla, že to, čo čítam akosi nevnímam… Čo to má znamenať? Veď som sa na ňu tak veľmi tešila!
Odpoveď už viem… so svojimi čakrami som sa musela najprv skamarátiť. Objaviť ich a precítiť. Pri jednom zahĺbení do seba mi zrazu vyskočili obrázky jednotlivých mojich čakier. Viete aké sú krásne? Pokúsim sa trošku vám ich opísať:
Koreňová je prenádherná voňavá sýto červená ruža. Radosť na ňu pozrieť. Je plná nehy, života a … hreje. Pulzuje v nej životodarná energia, až sa celá chveje. Akoby ju ovieval vánok, ktorý do nej vdychuje Zem, vďaka čomu nikdy neuvedne, ani nezoschne. Milujem ju.
Sakrálna je oranžová špirála … vždy, keď si ju uvedomím, cítim, ako sa vrtííííí!!! S ňou naozaj nemám problém a nemusím ju roztáčať. Točí sa sama, až z nej oranžovo-červené iskry lietajú. Je taká magická, až sa z nej hlava točí … ako na kolotoči.
Solar plexus je Slnko. Moje osobné slniečko života. Milé, usmievavé, s žlto-strieborno-zlatými lúčmi. Ak sa mi zdá, že akosi pohasína, stačí sa na neho usmiať. A aj keď je to niekedy nasilu – moje Slnko sa vždy poteší, tááák mu toto pomáha!!! Aj ono sa usmeje na mňa a spolu opäť žiarime 🙂
Srdcová čakra nemá konkurenciu. Už len tým, že je dvojfarebná. Je to večne pulzujúce zeleno-ružové srdce, ktoré neúnavne pumpuje život do celej Mňa a do môjho okolia … vystreľuje zo seba prenádherný ružovo-zelený ohňostroj. Rada toto divadlo pozorujem a dnes už viem, že keď sa to deje, plnia sa zázraky. Moje zázraky. ĎAKUJEM ti Srdce, ty láskyplný čarodej, tvorca a ochranca.
Krčná čakra mi dala pri mojich vizualizáciách asi najviac zabrať. Ale netrvalo dlho a "cvaklo" to. Krčná čakra má blankatnú modrú farbu … tá moja je žiarivý tyrkysový megafón. Zvukové vlny, ktoré z neho vypúšťam sú roztomilé krúžky a vlnky farby neba. Tancujú okolo mňa a vznášajú sa ako hravé bublinky. Tvoria sa prirodzene a akoby samé … sú super 🙂
Tretie oko je veeeľmi tajuplné a múdre. Mám pred ním úctu a rešpekt. Stačí zavrieť oči a vidím ho. Naozaj ho vidím… Krásne, hlboké trojrozmerné oko. Nech sa na neho pozriem z ktorejkoľvek strany, vždy je rovnaké … zvláštne a krásne …
Korunná čakra je kráľovská zlato-fialová koruna. Stačí si ju nasadiť a spustí sa cez ňu prúd zlatých (niekedy aj strieborných) a fialových hviezdičiek – taký rozprávkový vodopád priamo z neba … v tú chvíľu zimomriavčim po celom tele… a viac mi netreba 🙂
Tááák – a toto je moje malé tajomstvo, ktoré som potrebovala vykričať do sveta… Ak som týmto niekomu len trošku pootvorila dvierka pre čary-mary s čakrami, či prebudila zvedavosť, aké to je navnímať tie svoje, tak som jednoducho šťastná. Pretože čím viac rozžiarený farebných ľudí bude behať po svete, tým bude krajší, žiariví a farebnejší.
S Láskou a iskrou v oku
j-s-š
vysvetlivky:
ČAKRY – energetické centrá v tele
MAKRÁ (v exceli) – pomáhajú automatizovať opakujúce sa úlohy a ušetriť čas.
čary-mary: zaklínacia formulka – v mojom poňatí zvedomenia zámeru